
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 17.08.2026.)
Ja atbilstības vērtēšanas laikā tiek konstatētas neatbilstības, komersantam tiek sniegta informācija par konstatētajiem trūkumiem un nepieciešamajiem uzlabojumiem, un komersants var tos novērst pirms noliktavas ekspluatācijas uzsākšanas. Gadījumos, kad atbilstības vērtēšanas laikā tiek konstatēta neatbilstība, tas nerada komersantam nekādas papildu tiesiskās sekas […]

Valsts ugunsdzēsības un glābšanas dienesta izsniegtais atzinums par atbilstību ugunsdrošības prasībām ietver visas konstatētās neatbilstības. Administratīvā procesa izpratnē šis atzinums ir starplēmums ar būtisku ietekmi. Ja atzinumā norādītās neatbilstības novērstas netiks-negatīvais (nelabvēlīgais) atzinums liegs iespēju uzsākt noliktavas ekspluatāciju. Lūdzam precizēt formulējumu attiecībā uz tiesiskajām sekām.
 
Piedāvātā redakcija
-
	Ņemts vērā
Ņemts vērā, vārds "akts" aizstāts ar vārdu "atzinums", kā arī precizēts formulējums, norādot, ka attiecībā uz tiesiskajām sekām gadījumos, kad atbilstības vērtēšanas laikā tiek konstatēta neatbilstība un, ja atzinumā norādītās neatbilstības netiks novērstas, tad negatīvais (nelabvēlīgais ) atzinums liegs iespēju uzsākt noliktavas ekspluatāciju. 
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums (IEM - 17.08.2026.)
Abos gadījumos Valsts ugunsdzēsības un glābšanas dienests veic pārbaudi savas kompetences ietvaros un izdod aktu par atbilstību ugunsdrošības prasībām.

Īstenojot Ugunsdrošības, ugunsdzēsības un glābšanas darbu likuma 10.panta pirmās daļas 5.punktu, Valsts ugunsdzēsības un glābšanas dienests izsniedz atzinumu par atbilstību normatīvajos aktos noteiktajām ugunsdrošības prasībām, nevis aktu. Lūdzam precizēt.
 
Piedāvātā redakcija
-
	Ņemts vērā
Ņemts vērā, vārds "akts" aizstāts ar vārdu "atzinums".
	Anotācija (ex-ante)
1.3. Pašreizējā situācija, problēmas un risinājumi

	3.
	Noteikumu konsolidētā versija
3. Munīcijas, pirotehnikas, sprāgstvielu un spridzināšanas ietaišu noliktavas pirms to ekspluatācijas uzsākšanas, saņemot attiecīgu komersanta iesniegumu, pārbauda:
	Iebildums (IEM - 17.08.2026.)
Ugunsdrošības prasības, kas piekritīgas munīcijas, pirotehnikas, sprāgstvielu un spridzināšanas ietaišu noliktavām un citām šāda veida būvēm nosaka ne tikai spēkā esošie Ministru kabineta 2012.gada 10.janvāra noteikumi Nr.33 “Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises”, bet arī Ministru kabineta 2016.gada 19.aprīļa noteikumi Nr.238 “Ugunsdrošības noteikumi” (Ugunsdrošības noteikumi). Piemēram, Ugunsdrošības noteikumi nosaka ugunsdzēsības aparātu minimālo dzēstspēju, ugunsdrošībai lietojamās zīmes, kā arī citas prasības.
Veicot ugunsdrošības prasību atbilstības novērtēšanu, VUGD novērtē abu iepriekšminēto Ministru kabineta noteikumu prasības, kur ugunsdrošības prasības viena otru papildina.

Jaunās redakcijas 3.2.apakšpunkts paredz, ka gadījumā, ja komersants izvēlās piemērot NATO standartu, Ministru kabineta 2012.gada 10.janvāra noteikumi Nr.33 “Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises” vairs nav jāpiemēro.
Tomēr jauna paredzamā kārtība neatceļ nepieciešamību novērtēt konkrētās būves atbilstību Ugunsdrošības noteikumu prasībām.
Salīdzinājumā ar Ugunsdrošības noteikumiem NATO vadlīnijas var paredzēt atšķirīgas ugunsdrošības prasības un kritērijus. Lietoto terminu tiesiskais tvērums var būtiski atšķirties.
Ministru kabineta noteikumu un vadlīniju ietvertās ugunsdrošības prasības var radīt prasību kolīziju, būt pretrunā viena otrai.
Tad kādā veidā Valsts ugunsdzēsības un glābšanas dienestam un komersantam ir jāpiemēro šīs prasības, ņemot vērā to, ka 3.2.apakšpunkta gadījumā jaunas tiesību normas virzītājs pielīdzina NATO vadlīniju prasības obligāti piemērojamām prasībām?
Piedāvātā redakcija
-
	Ņemts vērā
Esošā projekta redakcija nenosaka NATO AASTP‑1 prasību piemērošanu kā obligātu normu, bet tikai precizē kompetento iestāžu tvērumu, kas ir tiesīgas veikt attiecīgās pārbaudes gadījumos, kad komersants pats brīvprātīgi izvēlas glabāt militārās preces atbilstoši AASTP‑1 drošības kritērijiem. Noteikumu projekts neparedz izmaiņas ugunsdrošības prasību piemērošanā un neuzliek Valsts ugunsdzēsības un glābšanas dienestam pienākumu interpretēt NATO terminoloģiju vai izvērtēt AASTP‑1 ietvertos kritērijus. Atbilstību ugunsdrošības prasībām VUGD turpina pārbaudīt tikai un vienīgi atbilstoši Latvijas Republikas normatīvajiem aktiem – šajos noteikumos ietvertajām prasībām un Ministru kabineta 2016. gada 19. aprīļa noteikumiem Nr. 238 “Ugunsdrošības noteikumi”. Līdz ar to netiek radīta prasību kolīzija, netiek mainīts VUGD pilnvaru apjoms un tiek pilnībā ievērots Administratīvā procesa likuma 7. pantā noteiktais tiesiskuma princips.

3. Munīcijas, pirotehnikas, sprāgstvielu un spridzināšanas ietaišu noliktavas pirms to ekspluatācijas uzsākšanas, saņemot attiecīgu komersanta iesniegumu, pārbauda:

	4.
	Noteikumu konsolidētā versija
3. Munīcijas, pirotehnikas, sprāgstvielu un spridzināšanas ietaišu noliktavas pirms to ekspluatācijas uzsākšanas, saņemot attiecīgu komersanta iesniegumu, pārbauda:
	Iebildums (IEM - 17.08.2026.)
Ministru kabineta 2012.gada 10.janvāra noteikumi Nr.33 “Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises” ir obligāti piemērojami Ministru kabineta noteikumi, kas nosaka nacionālās prasības. Šo noteikumu terminoloģija ir mijiedarbībā ar citiem Latvijas Republikas normatīvajiem aktiem un būvnormatīviem, kā arī piekritīgajiem piemērojamajiem standartiem.
Ja komersants Ministru kabineta noteikumu vietā izvēlēsies īstenot NATO vadlīniju prasības, šīs prasības iegūst citu juridisku spēku, proti, šīs prasības kļūst par obligāti piemērojamām.
Salīdzinājumā ar minētajiem noteikumiem NATO standarts (vadlīnijas) satur atšķirīgas ugunsdrošības prasības un kritērijus. NATO standarta izpratnē esošās prasības, kas noteiktā standarta kontekstā ir vērtējamas kā ugunsdrošības prasības, ne vienmēr ir vērtējamas kā ugunsdrošības prasības Latvijas Republikas tiesību normu izpratnē un ir Valsts ugunsdzēsības un glābšanas dienesta (VUGD) kompetencē. Lai VUGD varētu izvērtēt konkrēta gadījuma atbilstību prasībām, šīm prasībām ir jābūt skaidrām VUGD, kā prasību piemērotājam. NATO standarta terminoloģija nav balstīta nedz uz Latvijas Republikas terminoloģiju, nedz arī uz Eiropas Savienībā lietoto terminoloģiju. Šo vadlīniju prasības vairākumā gadījumu ir vispārīgas un nekonkrētas, proti, abstraktas, tātad prasības piemērotājam būs izvēles brīvība attiecībā uz šīs prasības īstenošanu. Konkrētā termina tiesiskais tvērums var būtiski atšķirties. Vai VUGD ir jāpārzina NATO terminoloģija, lai izpildītu jaunajā redakcijā piedāvāto 3.2.apakšpunktā noteikto prasību?
Nav pieļaujama prasību kolīzija. Tiesību normai ir jābūt skaidrai gan komersantam, gan valsts pārvaldei kā uzraugošajai iestādei.
Administratīvā procesa likuma 7.pants paredz tiesiskuma principu — iestāde darbojas normatīvajos aktos noteikto pilnvaru ietvaros un savas pilnvaras var izmantot tikai atbilstoši to jēgai un mērķim.
 
Piedāvātā redakcija
-
	Ņemts vērā
Ņemts vērā, skatīt komentāru pie izziņas 3. punkta. 

	Noteikumu konsolidētā versija
3. Munīcijas, pirotehnikas, sprāgstvielu un spridzināšanas ietaišu noliktavas pirms to ekspluatācijas uzsākšanas, saņemot attiecīgu komersanta iesniegumu, pārbauda:
	Priekšlikums (IEM - 17.08.2026.)
Atbilstoši Ugunsdrošības, ugunsdzēsības un glābšanas darbu likuma 8.panta pirmajai daļai valsts ugunsdrošības uzraudzību objektos veic Valsts ugunsdzēsības un glābšanas dienesta amatpersonas ar speciālajām dienesta pakāpēm, nevis speciālisti.
Lūdzam precizēt.
 
Piedāvātā redakcija
-
	Nav ņemts vērā
Nav ņemts vērā, jo noteikumu projekta redakcija neattiecas uz valsts ugunsdrošības uzraudzību un neparedz izmaiņas Valsts ugunsdzēsības un glābšanas dienesta pilnvarās. Ugunsdrošības uzraudzību objektos, kā to nosaka Ugunsdrošības, ugunsdzēsības un glābšanas darbu likuma 8. panta pirmā daļa, turpina veikt tikai VUGD amatpersonas ar speciālajām dienesta pakāpēm. Formulējums “speciālisti” projektā ir lietots apzināti, jo tas attiecas ne tikai uz Aizsardzības ministrijas kompetentās iestādes speciālistiem, bet arī uz Valsts policijas un VUGD amatpersonām, kuras veic savas kompetences ietvaros noteiktās pārbaudes. Šī pieeja ļauj saglabāt elastību un nodrošina iespēju piesaistīt speciāli šim mērķim sagatavotus cilvēkus, neiekļaujot konkrētu amata klasifikāciju.

	6.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Iebildums (TM - 04.08.2026.)
Lūdzam izvērtēt projekta atbilstību Latvijas Republikas starptautiskajām saistībām un aizpildīt anotācijas 5. sadaļu. Proti, ievērojot "Vadlīnijas tiesību akta projekta sākotnējās ietekmes novērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā", sniegt visu nepieciešamo informāciju par NATO standartizācijas publikācijas "Sabiedroto munīcijas glabāšanas un transportēšanas publikācija 1" (AASTP-1) ieviešanu, t.sk., piemēram, arī to, kā tā ietekmēs tiesību akta piemērotājus un potenciāli mijiedarbojas ar citiem spēkā esošajiem tiesību aktiem, kas regulē ar konkrēto jomu saistītos jautājumus.
Piedāvātā redakcija
-
	Ņemts vērā
Papildināta anotācijas 5.sadaļa ar tekstu: NATO standarta: "Sabiedroto munīcijas glabāšanas un transportēšanas publikācija 1" (AASTP-1) ieviešana tiesību akta grozījumā minētajos gadījumos neietekmēs tiesību akta piemērotājus potenciāli mijiedarbojas ar citiem spēkā esošajiem tiesību aktiem, jo tiesību akta grozījumu projektā ir norādīts, ka gadījumā, ja komersants piemēro NATO standartu: "Sabiedroto munīcijas glabāšanas un transportēšanas publikācija 1" (AASTP-1), tad Valsts policija neveic pārbaudi šajā gadījumā. 
Komersantiem ir iespēja izvēlēties, vai ievērot Ministru kabineta 2012. gada 10. janvāra noteikumos Nr. 33 "Kārtība, kādā komersants glabā Eiropas Savienības Kopējā militāro preču sarakstā minēto militāro munīciju, militāro pirotehniku, militārās sprāgstvielas un spridzināšanas ietaises" noteiktās prasības vai piemērot NATO standartu: "Sabiedroto munīcijas glabāšanas un transportēšanas publikācija 1" (AASTP-1). Minētais grozījums nenoteic pienākums izmantot NATO standartu: "Sabiedroto munīcijas glabāšanas un transportēšanas publikācija 1" (AASTP-1).
 
	Anotācija (ex-ante)

	7.
	Noteikumu konsolidētā versija
3.1 Komersants, kurš ražo munīciju, pirotehniku, sprāgstvielas vai spridzināšana ietaises, tās var glabāt atbilstoši NATO standartizācijas publikācijas "Sabiedroto munīcijas glabāšanas un transportēšanas publikācija 1" (AASTP-1) spēkā esošajā redakcijai noteiktai uzglabāšanas kārtībai, tai skaitā prasībām noliktavām un drošības risku pārvaldībai. Šādos gadījumos atbilstību publikācijai izvērtē Aizsardzības ministrijas noteiktās kompetentās iestādes speciālisti.
	Iebildums (TM - 04.08.2026.)
Lūdzam precizēt projektu atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumu” (turpmāk - noteikumi Nr. 108) 131. punktam. Nolūkā nodrošināt korektu projekta izstrādi vēršam uzmanību, ka nacionālajos normatīvajos aktos nav pieļaujamas atsauces uz starptautisko tiesību dokumentiem, kas nav juridiski saistoši, nav tulkoti latviešu valodā un attiecīgā kārtībā publicēti, kā arī nav pieļaujamas atsauces uz tā saucamo soft law (dokumentiem, kas pēc savas būtības nav juridiski saistoši, piemēram, vadlīnijas, deklarācijas, rekomendācijas, rokasgrāmatas, ieteikumi). Minētais izriet no fakta, ka Latvijas Republikas normatīvo aktu normas uzliek privātpersonām saistības un ir obligātas visā Latvijas Republikas teritorijā. Piemēram, nav korekti noteikt par obligātām tādas starptautisko dokumentu prasības, kam ir rekomendējošs vai skaidrojošs raksturs.
Ja šādas atsauces ir nepieciešamas, lūdzam to pamatot, izvērtēt vai projektā ietvertās atsauces uz standartizācijas publikāciju netiek nekorekti attiecinātas uz privātpersonām un ievērot, ka valsts iestādei, izstrādājot nacionālo normatīvo aktu, kurā ir atsauce uz starptautisko tiesību dokumentu, paralēli ir jānodrošina attiecīgā dokumenta tulkojums latviešu valodā un tā publikācija (piemēram, valsts iestādes tīmekļa vietnē), lai tiesību normu adresātiem būtu valsts valodā pieejamas un izprotamas ievērojamās prasības u.tml.
Ja minētais dokuments saprotams kā standarts, lūdzam ievērot, ka atsauces uz standartiem noformē atbilstoši Noteikumu Nr. 108 5. nodaļai un Standartizācijas likuma prasībām.
Piedāvātā redakcija
-
	Ņemts vērā
Atsauce uz NATO standartizācijas dokumentu ir precizēta, to izsakot atbilstoši Noteikumu Nr. 108 5. nodaļai un Standartizācijas likuma prasībām, norādot, ka komersants var glabāt munīciju, pirotehniku, sprāgstvielas vai spridzināšanas ietaises atbilstoši NATO standartam “Sabiedroto munīcijas glabāšanas un transportēšanas publikācija 1” (AASTP‑1). AASTP‑1 ir NATO standartizācijas procesā izstrādāts un apstiprināts standarts, kas atbilstoši Aizsardzības ministrijas un Nacionālo bruņoto spēku standartizācijas koncepcijai tiek pakāpeniski ieviests nacionālajā regulējumā, lai nodrošinātu saderību ar sabiedrotajām valstīm un vienotu drošības kritēriju piemērošanu militārajā jomā.
Noteikumu projektā atsauce uz standartu neuzliek privātpersonām jaunas obligātas prasības, bet gan paredz papildu iespēju komersantiem, kuri paši izvēlas glabāt preces atbilstoši NATO standartam. Šādos gadījumos atbilstību standartam izvērtē Aizsardzības ministrijas noteiktās kompetentās iestādes speciālisti, kas nodrošina vienotu standarta piemērošanu.
Standartizācijas likuma 14. panta otrā daļa nosaka, ka tikai obligāti piemērojamiem Latvijas nacionālajiem standartiem ir jābūt tulkotiem valsts valodā. Konkrētajā gadījumā NATO standarta izmantošana nav obligāta un ietver komersanta izvēles brīvību, līdz ar ko netiek ierobežotas personas pamattiesības, ja standarts ir pieejams tikai svešvalodā. Aizsardzības ministrijas un Nacionālo bruņoto spēku standartizācijas koncepcijā, kas ir apstiprināta ar Aizsardzības ministrijas 2012.gada 19.septembra pavēli Nr.155 "Par Aizsardzības ministrijas un Nacionālo bruņoto spēku standartizācijas koncepciju" ir noteikts, ka Aizsardzības ministrijas un Nacionālo bruņoto spēku standartizācijas koncepcijas mērķis ir noteikt standartizācijas plānošanas, kā arī ieviešanas un kontroles politiku Aizsardzības ministrijā un Nacionālajos bruņotajos spēkos. Šajā koncepcijā ir noteikts, ka Valsts standartizācijas politiku militārajā jomā īsteno Aizsardzības ministrija (atbilstoši 2012.gada 27.novembra Ministru kabineta noteikumu Nr.804 "Standartizācijas noteikumi militārajā jomā" 4.punktam), kura organizē NATO standartu militārajā jomā vai to noteiktu kritēriju ieviešanuAizsardzības ministrijas un Nacionālo bruņoto spēku standartizācijas politika tiek veidota tā, lai sasniegtu NATO standartizācijas noteiktos kritērijus un saderību ar sabiedrotajām valstīm. Standarts ir NATO standartizācijas procesā noteikts un izsludināts standartizācijas dokuments (standartizācijas vienošanās - STANAG, standartizācijas rekomendācijas – STANREC vai sabiedroto standarts (allied standards)) vispārīgai un atkārtotai lietošanai, kas nodrošina noteikumus, vadlīnijas vai raksturojumu noteiktām darbībām vai to galaproduktiem, lai sasniegtu optimālu saskaņotību.
 
 
	Noteikumu konsolidētā versija
-

	8.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (IEM - 04.08.2026.)
Lūdzam anotācijas 7. sadaļā norādīt institūciju, kas nodrošinās izstrādātā tiesību akta projekta izpildi. 
Piedāvātā redakcija
-
	Ņemts vērā
Anotācijas 7. sadaļā norādīts, ka institūcija, kas nodrošinās izstrādātā tiesību akta projekta izpildi, būs Aizsardzības ministrijas noteiktās kompetentās iestādes speciālisti.

3.1 Komersants, kurš ražo munīciju, pirotehniku, sprāgstvielas vai spridzināšana ietaises, tās var glabāt atbilstoši NATO standartizācijas publikācijas "Sabiedroto munīcijas glabāšanas un transportēšanas publikācija 1" (AASTP-1) spēkā esošajā redakcijai noteiktai uzglabāšanas kārtībai, tai skaitā prasībām noliktavām un drošības risku pārvaldībai. Šādos gadījumos atbilstību publikācijai izvērtē Aizsardzības ministrijas noteiktās kompetentās iestādes speciālisti.
	Priekšlikums (TM - 04.08.2026.)
Iesakām izvairīties no norādes "spēkā esošajā redakcijai" ietveršanas projektā, jo tā ir lieka. Spēkā neesoši tiesību akti, dokumenti netiek piemēroti.

Noteikumu projektā netiek ietverta frāze: "spēkā esošajā redakcijai" .

